pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ข้าราชการสำนักงานปลัดกระทรวงกลาโหม ร่วมถวายพระพรชัยมงคล และถวายสัตย์ปฏิญาณเป็นข้าราชการที่ดี และพลังของแผ่นดิน เนื่องในวันเฉลิมพระชนมพรรษาสมเด็จพระเจ้าอยู่หัว
วันศุกร์ที่ 24 กรกฎาคม 2563
ข้าราชการสํานักงานปลัดกระทรวงกลาโหม ร่วมถวายพระพรชัยมงคล และถวายสัตย์ปฏิญาณเป็นข้าราชการที่ดี และพลังของแผ่นดิน เนื่องในวันเฉลิมพระชนมพรรษาสมเด็จพระเจ้าอยู่หัว
พลเอก ณัฐ อินทรเจริญ ปลัดกระทรวงกลาโหม พร้อมด้วย คุณรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม เป็นประธานในการจัดกิจกรรมเฉลิมพระเกียรติเนื่องในวันเฉลิมพระชนมพรรษาพระบาทสมเด็จพระเจ้าอยู่หัว ๖๘ พรรษา ๒๘ ก.ค.๖๓
เพื่อเป็นการแสดงออกถึงความจงรักภักดี และสํานึกในพระมหากรุณาธิคุณอย่างหาที่สุดมิได้ โดยมีพิธีเจริญพระพุทธมนต์ถวายพระพรชัยมงคลพระสงฆ์ จํานวน ๑๐ รูป ณ ห้องพินิตประชานาถ และพิธีทําบุญตักบาตรพระสงฆ์และสามเณร จํานวน ๖๙ รูป และพิธีลงนามถวายพระพร ณ บริเวณห้องโถง หน้าห้องยุทธนาธิการ ในศาลาว่าการกลาโหม
ทั้งนี้ ในวันที่ ๒๘ กรกฎาคม ของทุกปี
เป็นวันสําคัญยิ่งของปวงชนชาวไทย ที่จักได้แสดงถึงความจงรักภักดี และเฉลิมพระเกียรติคุณใต้ฝ่าละอองธุลีพระบาท ซึ่งเป็นมิ่งขวัญของปวงชนชาวไทยโดยล้วนสํานึกใน
พระมหากรุณาธิคุณ
ล้นเกล้าล้นกระหม่อม
หาที่สุดมิได้ ที่ใต้ฝ่าละอองธุลีพระบาท ทรงปฏิบัติพระราชกรณียกิจนานัปการ เพื่อประโยชน์ของประเทศชาติและประชาชนชาวไทย ทรงเป็นพระมหากษัตริย์ผู้ทรงสถิตในดวงใจของอาณาประชาราษฎร์
นอกจากนี้ เหล่าข้าราชการสํานักงานปลัดกระทรวงกลาโหม ยังได้แสดงออกถึงความจงรักภักดี ด้วยการถวายสัตย์ปฏิญาณเพื่อเป็นข้าราชการที่ดี และเป็นพลังของแผ่นดิน โดยจะประพฤติตนเป็นข้าราชการที่ดี มีความซื่อสัตย์สุจริต เจริญรอยตามเบื้องพระยุคลบาท มุ่งมั่นแน่วแน่แก้ไขปัญหาของประเทศชาติ และประชาชน สร้างสรรค์คุณประโยชน์แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนาตามแนวทางในพระบรมราโชวาทตลอดไป
รัฐบาลไทย-ข่าวทำเนียบรัฐบาล-กระทรวงยุติธรรม ทบทวนความเหมาะสมของกฎหมายเพื่อให้สอดคล้องกับสถานการณ์ปัจจุบัน
วันพุธที่ 19 ธันวาคม 2561
กระทรวงยุติธรรม ทบทวนความเหมาะสมของกฎหมายเพื่อให้สอดคล้องกับสถานการณ์ปัจจุบัน
กระทรวงยุติธรรม ทบทวนความเหมาะสมของกฎหมายเพื่อให้สอดคล้องกับสถานการณ์ปัจจุบัน
ในวันอังคารที่ ๑๘ ธันวาคม ๒๕๖๑ เวลา ๐๙.๐๐ น. ณ โรงแรมทีเค พาเลซ ถนนแจ้งวัฒนะ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบหมายให้ นางสาวรวิวรรณ จตุรพิธพร ผู้อํานวยการกองกฎหมาย สํานักงานปลัดกระทรวงยุติธรรม เป็นประธานเปิดโครงการสัมมนาเชิงปฏิบัติการเพื่อเร่งรัดการปฏิบัติตามพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘ โดยมี ผู้เชี่ยวชาญจากสํานักงานคณะกรรมการสํานักงานคณะกรรมการกฤษฎีกา ร่วมให้ความรู้ และเจ้าหน้าที่ผู้ปฏิบัติงานด้านกฎหมายของหน่วยงานในสังกัดกระทรวงยุติธรรม เข้าร่วมสัมมนากว่า ๔๐ คน เพื่อลดผลกระทบและภาระต่อประชาชนที่เกิดจากการบังคับใช้กฎหมาย และเพื่อให้สอดคล้องกับพันธกรณีระหว่างประเทศที่ประเทศไทยต้องปฏิบัติตาม รวมทั้งการจัดทําคําแปลกฎหมายทั้งหมดเป็นภาษากลางของอาเซียนและเผยแพร่ให้ประชาชนเข้าถึงข้อมูลดังกล่าวได้
โอกาสนี้ นางสาวรวิวรรณฯ กล่าวว่า ปัจจุบันกระทรวงยุติธรรมมีกฎหมายที่อยู่ในความรับผิดชอบและอยู่ภายใต้บังคับของพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘ จํานวนทั้งสิ้น ๔๔๐ ฉบับ แบ่งออกเป็น กฎหมายระดับพระราชบัญญัติ ๕๗ ฉบับ และกฎหมายลําดับรองอีก ๓๘๓ ฉบับ ซึ่งมีความจําเป็นจะต้องมีการทบทวนและแก้ไขกฎหมายเดิมให้ทันสมัยตามพลวัตรของสังคม กติการะหว่างประเทศ นโยบายของรัฐบาล ยุทธศาสตร์ชาติ และรัฐธรรมนูญ
รัฐบาลไทย-ข่าวทำเนียบรัฐบาล-ผลการประชุมคณะกรรมการนโยบายการท่องเที่ยวแห่งชาติ ครั้งที่7/2559
วันพุธที่ 30 พฤศจิกายน 2559
ผลการประชุมคณะกรรมการนโยบายการท่องเที่ยวแห่งชาติ ครั้งที่7/2559
........
วันนี้ (30 พฤศจิกายน 2559) เวลา 09.00 น. ณ ห้องประชุมคณะรัฐมนตรี (เดิม) อาคารสํานักเลขาธิการคณะรัฐมนตรี ทําเนียบรัฐบาล พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการนโยบายการท่องเที่ยวแห่งชาติ ครั้งที่7/2559 ซึ่งผลการประชุมสรุปสาระสําคัญดังนี้
ที่ประชุมเห็นชอบการศึกษาแนวทางในการประกาศเขตพัฒนาการท่องเที่ยวเพิ่มเติม โดยครอบคลุมในพื้นที่ กรุงเทพมหานคร และพื้นที่หมู่เกาะทะเลใต้ ซึ่งประกอบด้วย (เกาะสมุย เกาะพงัน เกาะเต่า และหมู่เกาะอ่างทอง) โดยให้ใช้เกณฑ์การพัฒนาการท่องเที่ยว อย่างสมดุลทั้ง 3 ด้าน ได้แก่ 1) ด้านเศรษฐกิจ 2) ด้านสังคมและวัฒนธรรม 3) ด้านสิ่งแวดล้อม เพื่อให้มีความเหมาะสม สอดคล้องกับนโยบาย และมาตราการของรัฐบาล และให้นําแนวทางการพัฒนาเสนอในที่ประชุมคณะรัฐมนตรีพิจารณาต่อไป
พร้อมกันนี้ ที่ประชุมได้มีการพิจารณาและเห็นชอบเกณฑ์การพัฒนาการท่องเที่ยวโดยชุมชน เพื่อร่วมกันพัฒนาเกณฑ์มาตราฐานการบริหารจัดการแหล่งท่องเที่ยวโดยชุมชน ตามแนวทางของ Global Sustainable Tourism Criteria (GSTC) เพื่อใช้เป็นแนวทางในการพัฒนาชุมชนต้นแบบด้านการท่องเที่ยวโดยชุมชนอย่างยั่งยืนในพื้นที่พิเศษ โดยมีวัตถุประสงค์เพื่อเป็นแนวทางในการประเมินและพัฒนาศักยภาพชุมชน โดยมีองค์ประกอบ 5 ด้าน ดังนี้ 1) การบริหารและจัดการ 2) เศรษฐกิจ 3) สังคม-วัฒนธรรม 4) สิ่งแวดล้อม 5) การบริการและความปลอดภัย เพื่อเป็นแนวทางการพัฒนาการท่องเที่ยวโดยชุมชนทั่วประเทศ
รวมทั้ง เห็นชอบแนวทางการจัดกิจกรรม “แสงเทียนแห่งสยาม” ณ สะพานภูมิพล ในวันที่ 5 ธันวาคม 2559 และการจัดกิจกรรมสวดมนต์ส่งท้ายปีเก่าและสวดมนต์รับปีใหม่ทั่วประเทศในวันที่ 31 ธันวาคม 2559 อีกด้วย
...................................................................
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-รมต.สุริยะฯ ร่วมกิจกรรมจิตอาสา"เราทำความดีด้วยหัวใจ"
วันพุธที่ 24 กรกฎาคม 2562
รมต.สุริยะฯ ร่วมกิจกรรมจิตอาสา"เราทําความดีด้วยหัวใจ"
นายสุริยะ  จึงรุ่งเรืองกิจ  รัฐมนตรีว่าการกระทรวงอุตสาหกรรม  ร่วมกิจกรรมจิตอาสา"เราทําความดีด้วยหัวใจ" ณ สวนวชิรเบญจทัศ เขตจตุจักร
วันนี้ (24 กรกฎาคม 2562) เวลา 10.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมกิจกรรมจิตอาสา"เราทําความดีด้วยหัวใจ" ณ สวนวชิรเบญจทัศ เขตจตุจักร โดยมีพล.อ.ประยุทธ์ จันทร์โอชา นายกรัฐมนตรีเป็นประธาน และมีนายประกอบ วิวิธจินดา ผู้ตรวจราชการกระทรวงอุตสาหกรรม ร่วมด้วย โดยภายในงานมีกิจกรรมการรับมอบต้นไม้จากภาคีเครือข่าย จํานวน 1,010 ต้น จากนั้นทุกภาคส่วนปลูกต้นไม้ร่วมกัน ก่อนจะเยี่ยมชมทุ่งดอกไม้และอุทยานผีเสื้อและแมลงกรุงเทพ
รัฐบาลไทย-ข่าวทำเนียบรัฐบาล-ผลการหารือข้อราชการระหว่างนายกรัฐมนตรีและนายกรัฐมนตรีภูฏาน
วันอังคารที่ 1 พฤศจิกายน 2559
ผลการหารือข้อราชการระหว่างนายกรัฐมนตรีและนายกรัฐมนตรีภูฏาน
นายเชอริ่ง ต็อบเกย์ (Mr. Tshering Tobgay) นายกรัฐมนตรีแห่งราชอาณาจักรภูฏาน เข้าเยี่ยมคารวะ พลเอกประยุทธ์ จันทร์โอชา นายกรัฐมนตรี ในโอกาสเดินทางเยือนไทยเพื่อเข้าร่วมการประชุมสุดยอดกรอบความร่วมมือเอเชีย ครั้งที่ 2
วันนี้ (9 ต.ค. 59) เวลา 14.45 น. นายเชอริ่ง ต็อบเกย์ (Mr. Tshering Tobgay) นายกรัฐมนตรีแห่งราชอาณาจักรภูฏาน เข้าเยี่ยมคารวะ พลเอกประยุทธ์ จันทร์โอชา นายกรัฐมนตรี ในโอกาสเดินทางเยือนไทยเพื่อเข้าร่วมการประชุมสุดยอดกรอบความร่วมมือเอเชีย ครั้งที่ 2 ณ ห้องสีงาช้าง ตึกไทยคู่ฟ้า ทําเนียบรัฐบาล โดยพลโทวีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรียินดีที่ได้พบกับนายกรัฐมนตรีภูฏานอีกครั้ง และแสดงความขอบคุณภูฏานที่ได้รับเสด็จสมเด็จพระเทพรัตนราชสุดาฯ สยามบรมราชกุมารี อย่างสมพระเกียรติเมื่อเดือนพฤษภาคม เชื่อว่าการเสด็จฯ เยือนภูฏาน ของพระองค์จะช่วยกระชับความสัมพันธ์ระหว่างสองประเทศให้แน่นแฟ้นยิ่งขึ้น ทั้งนี้ไทยมีความยินดีและเป็นเกียรติที่ได้มีโอกาสถวายการต้อนรับพระราชวงศ์ของภูฏานในโอกาสเสด็จเยือนไทยอย่างสม่ําเสมอ
ทั้งสองฝ่ายยินดีในความสัมพันธ์อันแน่นแฟ้นระหว่างกันซึ่งเป็นไปอย่างราบรื่นและใกล้ชิดตลอดระยะเวลากว่า 27 ปี นับตั้งแต่ที่สถาปนาความสัมพันธ์ทางการทูตระหว่างกัน นายกรัฐมนตรีกล่าวว่าไทยและภูฏานมีความสัมพันธ์ใกล้ชิด เนื่องจากทั้งสองประเทศมีสถาบันพระมหากษัตริย์ มีพุทธศาสนาเป็นศาสนาประจําชาติ และมีความคล้ายคลึงในด้านวัฒนธรรม
นายกรัฐมนตรีภูฏานแสดงความชื่นชมโครงการ OTOP ของไทย และกล่าวว่าโครงการหนึ่งหมู่บ้านหนึ่งผลิตภัณฑ์ (One Gewog One Product-OGOP) ของภูฏานประสบความสําเร็จเป็นอย่างดี โดยนายกรัฐมนตรีรู้สึกเป็นเกียรติที่ฝ่ายไทยมีส่วนร่วมในการริเริ่มโครงการดังกล่าว ซึ่งเป็นโครงการพระราชดําริของสมเด็จพระราชาธิบดีภูฏาน
ความร่วมมือด้านการค้า การลงทุน ทั้งสองฝ่ายมุ่งหวังเพิ่มพูนมูลค่าการค้าการลงทุน และยินดีที่การประชุมคณะกรรมการร่วมทางการค้า (JTC) ไทย-ภูฏาน ครั้งที่ 1 เมื่อเดือนสิงหาคมที่ผ่านมานั้นประสบความสําเร็จด้วยดี โดยมั่นใจว่าจะเป็นแนวทางสําคัญในการขยายโอกาสความร่วมมือด้านเศรษฐกิจระหว่างกัน ทั้งนี้นายกรัฐมนตรีหวังให้ภูฏานสนับสนุนการลงทุนของภาคเอกชนไทยในภูฏานในทุกสาขาโดยเฉพาะสาขาก่อสร้าง และโรงแรม
ความร่วมมือด้านการท่องเที่ยว นายกรัฐมนตรีภูฏานกล่าวว่าภูฏานยินดีต้อนรับนักท่องเที่ยวชาวไทย และหวังให้ชาวไทยเดินทางไปท่องเที่ยวภูฏานให้มากขึ้น โดยเห็นว่าการท่องเที่ยวจะช่วยกระชับความสัมพันธ์และปฏิสัมพันธ์ รวมถึงความเข้าใจอันดีระหว่างกันในระดับประชาชน
ความร่วมมือด้านการเกษตร ทั้งสองฝ่ายเห็นพ้องที่จะขยายความร่วมมือด้านการเกษตร เนื่องจากไทยและภูฏานเป็นประเทศเกษตรกรรมเช่นเดียวกัน โดยภูฏานประสงค์ที่จะเรียนรู้และส่งเสริมความร่วมมือด้านวิชาการและการพัฒนาจากไทย และแสดงความชื่นชมปรัชญาเศรษฐกิจพอเพียงตามแนวพระราชดําริของพระบาทสมเด็จพระเจ้าอยู่หัว ซึ่งนายกรัฐมนตรีย้ําว่าไทยพร้อมที่จะให้การสนับสนุนแก่ภูฏานด้านวิชาการเกษตรในทุกสาขา
ก่อนจบการสนทนานายกรัฐมนตรีภูฏานย้ําว่าภูฏานยินดีร่วมมือกับไทยอย่างใกล้ชิด และหวังเรียนรู้ แลกเปลี่ยนประสบการณ์ในสาขาที่ไทยมีศักยภาพ เพื่อประโยชน์ร่วมกันของทั้งสองประเทศ
*******************
รัฐบาลไทย-ข่าวทำเนียบรัฐบาล-กรมทางหลวงสู้ภัย COVID-19 รณรงค์คนไทยลดใช้เงินสด จัดโปรโมชั่นเติม M-Pass 1,000 บาท คืนเงิน 150 บาท [กระทรวงคมนาคม]
วันอังคารที่ 31 มีนาคม 2563
กรมทางหลวงสู้ภัย COVID-19 รณรงค์คนไทยลดใช้เงินสด จัดโปรโมชั่นเติม M-Pass 1,000 บาท คืนเงิน 150 บาท [กระทรวงคมนาคม]
กรมทางหลวงสู้ภัย COVID-19 รณรงค์คนไทยลดใช้เงินสด จัดโปรโมชั่นเติม M-Pass 1,000 บาท คืนเงิน 150 บาท
ฉบับที่ 301/2563
กรมทางหลวงสู้ภัย COVID-19 รณรงค์คนไทยลดใช้เงินสด จัดโปรโมชั่นเติม M-Pass 1,000 บาท คืนเงิน 150 บาท
กรมทางหลวง (ทล.) กระทรวงคมนาคม จัดโปรโมชั่น “ลดเสี่ยง เลี่ยงเงินสด” เติมเงินบัตร M-Pass 1,000 บาท รับเครดิตเงินคืน 150 บาท จูงใจใช้บัตรอัตโนมัติจ่ายค่าผ่านทางพิเศษระหว่างเมือง หรือมอเตอร์เวย์ แทนการใช้เงินสดที่อาจปนเปื้อนเชื้อไวรัส COVID-19 ร่วมรณรงค์คนไทยห่างไกลโรคฯ
นายสราวุธ ทรงศิวิไล อธิบดีกรมทางหลวง กล่าวว่า ทล. ขอร่วมเป็นอีกองค์กรหนึ่งในการควบคุมและลดความเสี่ยงการแพร่ระบาดของโรคติดเชื้อไวรัสโคโรนา 2019 (COVID-19) ด้วยการออกมาตรการรณรงค์และสนับสนุนให้ผู้ใช้ทางใช้บัตรอัตโนมัติ (M-Pass) ชําระค่าผ่านทางมอเตอร์เวย์ของ ทล. แทนการใช้เงินสด ซึ่งสาเหตุหนึ่งของการแพร่เชื้อที่ง่ายและรวดเร็วที่สุดมาจากการใช้ธนบัตรหรือเหรียญชําระค่าบริการและสินค้าต่าง ๆ ดังนั้นเพื่อตัดต้นตอการแพร่เชื้อคือต้องลดการใช้เงินสด ทล. จึงรณรงค์ให้คนใช้ M-Pass มากขึ้นด้วยการมอบส่วนลดเงินคืน
ทล. จัดโปรโมชั่น ลดเสี่ยง เลี่ยงเงินสด ด้วย M-Pass มอบเครดิตเงินคืน จํานวน 150 บาท เข้า Tag M-Pass ทั้งลูกค้าปัจจุบันและลูกค้าสมัครบัตรใหม่ เพียงเติมเงินในบัตร M-Pass ตั้งแต่วันที่ 1 เมษายน 2563 เป็นต้นไป จํานวน 1,000 บาท ผ่านทุกช่องทางทั้ง QR Code บนแอพพลิเคชั่น ด้วย Mobile Banking ของธนาคารต่าง ๆ เช่น Krungthai NEXT Krungthai Netbank เป็นต้น โดยเครดิตเงินคืนดังกล่าวจะคืนเข้าสู่บัตร M-Pass ภายใน 15 วันทําการ อย่างไรก็ตาม ผู้ใช้ทางสามารถสมัครและรับบัตร M-Pass ได้ทันทีผ่านธนาคารกรุงไทย 162 สาขา และจุดบริการบนมอเตอร์เวย์ทั้ง 5 จุด คือ ด่านฯ ทับช้าง 1 ด่านฯ ทับช้าง 2 Service Area ขาเข้า Service Area ขาออก และด่านฯ โป่ง 3
การใช้บัตร M-Pass ชําระค่าผ่านทางมอเตอร์เวย์เพิ่มความสะดวกการเดินทาง รวมทั้งประหยัดเวลาเพราะช่วยลดปัญหาการจราจรบริเวณหน้าด่าน และช่วยลดมลพิษด้านฝุ่นละอองขนาดเล็ก หรือ PM 2.5 นอกจากนั้น จะสามารถช่วยลดค่าใช้จ่ายการเดินทางเพราะ ทล. มีแผนส่งเสริมการตลาดและให้ส่วนลดต่าง ๆ ในการใช้บัตรตลอดทั้งปี
รัฐบาลไทย-ข่าวทำเนียบรัฐบาล-กระทรวงเกษตร ฯ เผยผลการจัดกิจกรรม "ส่งสุขปีใหม่ 2560 จากใจกระทรวงเกษตรและสหกรณ์"
วันพฤหัสบดีที่ 5 มกราคม 2560
กระทรวงเกษตร ฯ เผยผลการจัดกิจกรรม "ส่งสุขปีใหม่ 2560 จากใจกระทรวงเกษตรและสหกรณ์"
กระทรวงเกษตร ฯ เผยผลการจัดกิจกรรม "ส่งสุขปีใหม่ 2560 จากใจกระทรวงเกษตรและสหกรณ์" ประชาชนได้รับประโยชน์ 245,000 คน และมียอดจําหน่ายสินค้าเกษตรกว่า 6 ล้านบาท
นายสุรพงศ์ เจียสกุล รองปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์จัดกิจกรรม"ส่งสุขปีใหม่ 2560 จากใจกระทรวงเกษตรและสหกรณ์"โดยทุกหน่วยงานในสังกัดกระทรวงเกษตรและสหกรณ์ได้ร่วมบูรณาการกิจกรรมดังกล่าวขึ้น เพื่อมอบเป็นของขวัญให้แก่เกษตรกรและประชาชนทั่วประเทศ โดยจัดขึ้นระหว่างวันที่ 26 ธันวาคม 2559 - 12 มกราคม 2560 ซึ่งประกอบด้วย 3 กิจกรรม คือ1. กิจกรรมส่งเสริมแหล่งท่องเที่ยวเชิงเกษตรเปิดให้นักท่องเที่ยวเข้าชมฟรี กว่า 143 แห่งทั่วประเทศ อาทิ ศูนย์ส่งเสริมพัฒนาอาชีพการเกษตร จ. เชียงราย ดอยวาวี ขุนวาง เขื่อนต่าง ๆ ทั่วประเทศ สถานีเรดาร์ของกรมฝนหลวงและการบินเกษตร ฟาร์มโคนม พันธุ์สัตว์น้ํา และพันธุ์ปศุสัตว์ มีประชาชนเข้าชมจํานวน 125,115 คน และจัดตั้งพื้นที่ให้เกษตรกรนําสินค้าเกษตรมาจําหน่าย มียอดจําหน่ายรวมทั้งสิ้น 3,930,992 บาท
2. กิจกรรมส่งเสริมแหล่งบริการประชาชน มอบความรู้ และพัฒนาอาชีพเกษตรโดยหน่วยงานในสังกัดที่ตั้งอยู่บริเวณถนนสายหลัก และสายรองที่สําคัญจัดตั้งจุดบริการพักรถที่ปลอดภัย ห้องน้ําสะอาดไว้บริการประชาชนกว่า 338 จุด มีประชาชนเข้ารับบริการจํานวน 114,023คน แบ่งออกเป็น ภาคเหนือ 98 จุด รวม 26,979 คน ภาคตะวันออกเฉียงเหนือ 96 จุด รวม 34,587 คน ภาคกลาง 98 จุด 26,849 คน ภาคใต้ 46 จุด 25,608 คน และจัดตั้งพื้นที่ให้เกษตรกรนําสินค้าเกษตรมาจําหน่าย จํานวน 125 จุด แบ่งออกเป็น ภาคเหนือ 31 จุด ภาคตะวันออกเฉียงเหนือ 38 จุด ภาคกลาง 34 จุด ภาคใต้ 22 จุด มียอดจําหน่ายรวมทิ้งสิ้น 784,112 บาท นอกจากนี้ยังมีกิจกรรมมอบความรู้และพัฒนาอาชีพ อาทิ การบริการให้ความรู้การเพาะเลี้ยงสัตว์น้ํา โดย กรมประมง กิจกรรมฝึกอบรมส่งเสริมการแปรรูปและเพิ่มมูลค่าข้าว โดย กรมการข้าว รณรงการไถกลบตอซังเพื่อบรรเทาภาวะโลกร้อน โดย กรมพัฒนาที่ดิน
3. กิจกรรมส่งเสริมการลดรายจ่ายในครัวเรือนประกอบด้วย 6 กิจกรรม ได้แก่ 1. กิจกรรมส่งมอบแหล่งน้ํากว่า 1,090 แห่ง พื้นที่รับประโยชน์กว่า 600 ไร่ 2. กิจกรรมคืนหอยลายสู่ทะเลตราด 1 ล้านตัว เป็นการเพิ่มปริมาณหอยลายกว่า 500 ล้านตัว 3. จําหน่ายข้าวสารและสินค้าเกษตรที่ปลอดภัยได้มาตรฐานโดยสหกรณ์ ยอดจําหน่ายกว่า 1,200,000 บาท 4. บริการจัดกระเช้าของขวัญปีใหม่ในราคาพิเศษ จํานวน กว่า 1,000 กระเช้า 5. แจกผลิตภัณฑ์ยางพาราแก่ลูกค้า กยท. ตามช่องทางที่ร่วมรายการ กว่า 400 ราย 6. บริการฉีดวัคซีน ผ่าตัดทําหมั่น สัตว์เลี้ยง สุนัข แมว จํานวนกว่า 8,500 ตัว โดยรวมแล้วมีประชาชนมาใช้บริการทั้ง 3 กิจกรรม เป็นจํานวน 245,000 คน และมียอดจําหน่ายสินค้าและผลิตภัณฑ์เกษตรรวมกว่า 6 ล้านบาท
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรุงไทยคงประมาณการศก.ไทยปีนี้โต 4.5% มองครึ่งปีหลังโตต่อเนื่อง
วันอังคารที่ 21 สิงหาคม 2561
กรุงไทยคงประมาณการศก.ไทยปีนี้โต 4.5% มองครึ่งปีหลังโตต่อเนื่อง
Krungthai Macro Research ประมาณการเศรษฐกิจไทยปีนี้ โต 4.5% มองเศรษฐกิจในช่วงครึ่งหลังของปีเติบโตต่อเนื่องจากครึ่งปีแรก แต่ไม่ร้อนแรงเหมือนช่วงครึ่งปีแรก
ดร.พชรพจน์ นันทรามาศ ผู้อํานวยการฝ่ายอาวุโส สายงาน Global Business Development and Strategy ธนาคารกรุงไทย ยังคงประมาณการเศรษฐกิจไทยปีนี้ ไว้ที่ 4.5% มองเศรษฐกิจไทยช่วงครึ่งหลังของปียังเติบโตต่อเนื่องจากช่วงครึ่งปีแรก แต่ไม่ร้อนแรงเหมือนช่วงครึ่งปีแรก เพราะในช่วงครึ่งแรกของปีนี้ ภาคเกษตรเติบโตดีมาก จากสภาพอากาศเอื้ออํานวย มองเป็นปัจจัยชั่วคราว จึงคาดว่าการเติบโตจะลดความร้อนแรงลง ทั้งนี้ เศรษฐกิจนอกภาคเกษตรยังคงสามารถขยายตัวได้ในครึ่งหลังปีนี้ และอาจจะดีขึ้นจากไตรมาส 2 ที่ผ่านมา เนื่องจากคาดว่าการก่อสร้างของภาครัฐจะปรับตัวเพิ่มขึ้น
ดร.พชรพจน์ นันทรามาศ กล่าวต่อไปว่า ภาคอุตสาหกรรมอาจเริ่มได้รับผลกระทบจากการเก็บภาษีนําเข้าระหว่างจีนและสหรัฐฯ ที่เริ่มแล้วในไตรมาส 3 นี้ และมีความเสี่ยงจากกําลังซื้อของประเทศตลาดเกิดใหม่(Emerging Market) เช่น ตุรกี รัสเซีย และอินโดนีเซีย ที่จะชะลอลงจากภาวะการเงินที่ตึงตัว และค่าเงินอ่อนค่าลง
อย่างไรก็ตาม Krungthai Macro Research ประเมินว่า ธนาคารแห่งประเทศไทย(ธปท.) จะยังไม่เร่งปรับอัตราดอกเบี้ยนโยบายขึ้นในปีนี้ แม้ว่าเศรษฐกิจไทยในไตรมาส 2 จะเติบโตได้ดี เนื่องจากเศรษฐกิจไทยไตรมาส 2 เติบโตดีจากปัจจัยชั่วคราวของภาคเกษตรเท่านั้น ขณะที่นอกภาคเกษตรไม่ได้เติบโตร้อนแรงมากนัก สอดคล้องกับคุณภาพสินเชื่อของระบบธนาคารพาณิชย์ยังไม่ได้มีทิศทางดีขึ้นชัดเจนนัก
ฝ่ายสื่อสารองค์กรและภาพลักษณ์
โทร. 0-2208-4178
รัฐบาลไทย-ข่าวทำเนียบรัฐบาล-รมช.คุณหญิงกัลยา ลงพื้นที่เยี่ยมชมการเรียนอาชีวะเกษตรและอาชีพ
วันพฤหัสบดีที่ 15 สิงหาคม 2562
รมช.คุณหญิงกัลยา ลงพื้นที่เยี่ยมชมการเรียนอาชีวะเกษตรและอาชีพ
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ ลงพื้นที่เยี่ยมชมการจัดการเรียนการสอนด้านอาชีวะเกษตร เทคโนโลยี และการประมง ของวิทยาลัยเกษตรและเทคโนโลยีมหาสารคาม สถาบันการอาชีวศึกษาเกษตรภาคตะวันออกเฉียงเหนือ
เมื่อวันพุธที่ 14 สิงหาคม 2562 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ ลงพื้นที่เยี่ยมชมการจัดการเรียนการสอนด้านอาชีวะเกษตร เทคโนโลยี และการประมง ของวิทยาลัยเกษตรและเทคโนโลยีมหาสารคาม สถาบันการอาชีวศึกษาเกษตรภาคตะวันออกเฉียงเหนือ และโครงการอาชีวศึกษาเพื่อการพัฒนาชนบท จ.มหาสารคาม รวมทั้งการจัดการศึกษาเพื่อการมีงานทําของวิทยาลัยการอาชีพสตึก จ.บุรีรัมย์
โดยในส่วนของวิทยาลัยเกษตรและเทคโนโลยีมหาสารคาม สถาบันการอาชีวศึกษาเกษตรภาคตะวันออกเฉียงเหนือ จ.มหาสารคาม จัดการเรียนการสอนระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และหลักสูตรปริญญาตรี (ต่อเนื่อง) สาขาเทคโนโลยี นอกจากนี้ ยังได้พบปะกับกลุ่มผู้เรียนตามโครงการอาชีวศึกษาเพื่อการพัฒนาชนบท (อศ.กช.) กลุ่มยางสีสุราช กลุ่มหนองโน กลุ่มหนองบัวแปะ บ้านหนองบัวชุม ต.นาภู อ.ยางสีสุราช จ.มหาสารคาม ด้วย
ส่วนวิทยาลัยการอาชีพสตึก จ.บุรีรัมย์ จัดการเรียนการสอนในระดับประกาศนียบัตรวิชาชีพ (ปวช.) ประเภทวิชาอุตสาหกรรมและวิชาพณิชยการ และประกาศนียบัตรวิชาชีพชั้นสูง (ปวส.) ประเภทวิชาอุตสาหกรรมและวิชาบริหารธุรกิจ พร้อมรับเทียบโอนประสบการณ์ และจัดหลักสูตรระยะสั้น หลักสูตรเสริมวิชาชีพ และหลักสูตรพิเศษ สําหรับประชาชนทั่วไป อาทิ 108 อาชีพ, ศูนย์บ่มเพาะ, Fix it Center เป็นต้น
นวรัตน์ รามสูต: สรุป/เรียบเรียง
ขอบคุณภาพถ่าย: คณะทํางาน รมช.ศธ.
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-กอช. ร่วมกับ สกช. เร่งสร้างวิทยากรตัวคูณ บอกต่อสิทธิประโยชน์ กอช.
วันจันทร์ที่ 3 เมษายน 2560
กอช. ร่วมกับ สกช. เร่งสร้างวิทยากรตัวคูณ บอกต่อสิทธิประโยชน์ กอช.
กองทุนการออมแห่งชาติ หรือ กอช. ร่วมกับสมาคมสวัสดิการชุมชนกรุงเทพมหานคร (สกช.) จัดโครงการอบรมสร้างวิทยากรตัวคูณ กอช. หวังให้เป็นกระบอกเสียงบอกต่อข้อมูลสิทธิประโยชน์ แก่ประชาชน สอดคล้องภารกิจขยายฐานสมาชิก
กองทุนการออมแห่งชาติ (กอช.) ร่วมกับ สมาคมสวัสดิการชุมชนกรุงเทพมหานคร (สกช.) จัดฝึกอบรมการสร้างวิทยากรตัวคูณ กอช. และเทคนิคการเป็นวิทยากรมืออาชีพกับเครือข่ายสวัสดิการชุมชน ภายใต้ “โครงการอบรมสร้างวิทยากรตัวคูณกับสมาคมสวัสดิการชุมชนกรุงเทพมหานคร” โดยมี นายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) ให้เกียรติเป็นประธานในพิธี พร้อมกล่าวปาฐกถาพิเศษในหัวข้อ “ออมสบาย ได้บํานาญ” และ ดร.อนุสรณ์ รังสิโยธิน นายกสมาคมสวัสดิการชุมชนกรุงเทพมหานคร ให้เกียรติเป็นวิทยากร ในหัวข้อ “การเป็นวิทยากรมืออาชีพกับเครือข่ายสวัสดิการชุมชน” โดยมุ่งหวังในการให้ความรู้ สร้างความเข้าใจ เกี่ยวกับการออมเงินเพื่อการชราภาพและสิทธิประโยชน์ที่จะได้รับตามกฎหมายของ กอช. แก่ผู้นําองค์กรสวัสดิการชุมชนทั้งในเขตกรุงเทพมหานครและส่วนภูมิภาค เพื่อสร้างวิทยากรที่มีคุณภาพ สามารถถ่ายทอดข้อมูลข่าวสารอันเป็นประโยชน์ของ กอช. แก่ประชาชนได้อย่างถูกต้อง อีกทั้งเป็นการสร้างเครือข่ายพันธมิตรองค์กรเชื่อมโยงกลุ่มเป้าหมายของ กอช. ผ่านสมาคมสวัสดิการชุมชนกรุงเทพมหานครด้วย โดยมีผู้เข้าร่วมอบรมวิทยากรตัวคูณ กอช. กว่า 150 คน ณ โรงแรมดิ เอมเมอรัลด์ กรุงเทพฯ เมื่อเร็วๆนี้
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า การหาสมาชิกการออมกับ กอช. จําเป็นต้องใช้วิธีการหลายรูปแบบ ทั้งที่เป็นกลยุทธ์การตลาด เทคนิคการขาย ตลอดจนกลยุทธ์การสื่อสารแบรนด์ให้เป็นที่รู้จัก แต่ที่สําคัญละเลยไม่ได้ก็คือ การรณรงค์ส่งเสริมการตระหนักรู้ของประชาชนเกี่ยวกับการออมเพื่อการชราภาพและความรู้ทางการเงิน หรือ Financial Literacy ที่ กอช. จะต้องดําเนินการอย่างต่อเนื่อง เพื่อเป็นอีกแรงหนึ่งในการปลูกฝังทัศนคติการรู้จักออมให้กับประชาชน เช่นเดียวกับภารกิจของอีกหลายหน่วยงานที่ดําเนินการเรื่องนี้ด้วยเช่นกัน อาทิ กระทรวงการคลัง ธนาคารแห่งประเทศไทย ตลาดหลักทรัพย์แห่งประเทศไทย กองทุนบําเหน็จบํานาญข้าราชการ เป็นต้น
"การสร้างวิทยากรตัวคูณโดยความร่วมมือของสมาคมสวัสดิการชุมชนกรุงเทพมหานคร จึงเท่ากับเป็นการสร้างภาคีเครือข่ายการส่งเสริมการออมที่จะเป็นกระบอกเสียงในการถ่ายทอดองค์ความรู้ด้านการออมและสิทธิประโยชน์ตามกฎหมาย กอช. ให้แก่ชุมชนในพื้นที่กรุงเทพมหานครได้มีปริมาณการออมเพื่อการชราภาพเพิ่มมากขึ้น จากปัจจุบันที่มีประชากรเพียงประมาณ 33,000 คนที่เป็นสมาชิก กอช." นายสมพรกล่าว
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 213, 224
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-“ยุติธรรม” ระดมความเห็นร่างพระราชบัญญัติยุติธรรมชุมชนฯ เพิ่มช่องทางให้ประชาชนเข้าถึงความยุติธรรม
วันพฤหัสบดีที่ 15 มิถุนายน 2560
“ยุติธรรม” ระดมความเห็นร่างพระราชบัญญัติยุติธรรมชุมชนฯ เพิ่มช่องทางให้ประชาชนเข้าถึงความยุติธรรม
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม นําเสนอหลักการและสาระสําคัญของร่างพระราชบัญญัติยุติธรรมชุมชน พ.ศ. .... ในการประชุมเชิงปฏิบัติการเพื่อพัฒนาและให้ข้อคิดเห็น ต่อหลักการสาระสําคัญของร่างพระราชบัญญัติยุติธรรมชุมชน พ.ศ. ....
เมื่อวันพฤหัสบดีที่ ๑๕ มิถุนายน ๒๕๖๐ เวลา ๐๙.๑๕ น.
ณ ห้องประชุมบีบี ๒๐๓ ชั้น ๒ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
นําเสนอหลักการและสาระสําคัญของร่างพระราชบัญญัติยุติธรรมชุมชน พ.ศ. ....
ในการประชุมเชิงปฏิบัติการเพื่อพัฒนาและให้ข้อคิดเห็น
ต่อหลักการสาระสําคัญของร่างพระราชบัญญัติยุติธรรมชุมชน พ.ศ. ....
เพื่อรองรับและสนับสนุนการปฏิบัติงานการอํานวยความยุติธรรม
ส่งเสริมให้ชุมชนมีความเข้มแข็งและสามารถบริหารจัดการปัญหาความไม่เป็นธรรมในชุมชน
เพื่อเป้าหมายให้เกิดความยุติธรรมเชิงสมานฉันท์ ความสามัคคีปรองดอง
และความสงบเรียบร้อยในชุมชนได้อย่างยั่งยืน
โดยมีผู้ช่วยผู้พิพากษาศาลอุทธรณ์ ผู้ช่วยผู้พิพากษาศาลฎีกา
หัวหน้าส่วนราชการในสังกัดกระทรวงยุติธรรม พร้อมด้วยผู้แทนจากยุติธรรมจังหวัด เข้าร่วมฯ
ทั้งนี้ ภายหลังจากการปรับปรุงและพัฒนาเนื้อหาให้มีความครบถ้วน ถูกต้อง และสมบูรณ์แล้ว
กระทรวงยุติธรรมจะนํากฎหมายฉบับดังกล่าวเสนอต่อคณะกรรมการกฤษฎีกา
เพื่อพิจารณาและดําเนินการเสนอร่างกฎหมายตามขั้นตอนต่อไป
รัฐบาลไทย-ข่าวทำเนียบรัฐบาล-ศูนย์บริการร่วมกระทรวงยุติธรรม รับเรื่องร้องทุกข์จากครูปรีชา ใคร่ครวญ
วันพฤหัสบดีที่ 22 มีนาคม 2561
ศูนย์บริการร่วมกระทรวงยุติธรรม รับเรื่องร้องทุกข์จากครูปรีชา ใคร่ครวญ
ศูนย์บริการร่วมกระทรวงยุติธรรม รับเรื่องร้องทุกข์จากครูปรีชา ใคร่ครวญ
ในวันพฤหัสบดีที่ 22 มีนาคม 2561 เวลา 09.30 น.
ณ ศูนย์บริการร่วมกระทรวงยุติธรรม ชั้น 2 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายบํานาญ สุวรรณรักษ์ หัวหน้าศูนย์บริการร่วมกระทรวงยุติธรรม
เป็นผู้แทนปลัดกระทรวงยุติธรรม รับหนังสือร้องทุกข์จากนายปรีชา ใคร่ครวญ และนางสาวรัตนาพร สุภาทิพย์
กรณียื่นหนังสือขอให้กระทรวงยุติธรรม พิจารณาให้กรมสอบสวนคดีพิเศษ
รับคดีล็อตเตอรี่ 30 ล้าน เป็นคดีพิเศษ
ทั้งนี้ ศูนย์บริการร่วมกระทรวงยุติธรรม ได้รับหนังสือร้องทุกข์
จากนายปรีชา และนางสาวรัตนาพร ไว้แล้วและจะดําเนินการตามลําดับขั้นตอนต่อไป
รัฐบาลไทย-ข่าวทำเนียบรัฐบาล-“ยุติธรรม” นำเสนอการป้องกันการกระทำผิดซ้ำของผู้กระทำผิดในคดีทางเพศสู่สาธารณชน
วันศุกร์ที่ 21 กรกฎาคม 2560
“ยุติธรรม” นําเสนอการป้องกันการกระทําผิดซ้ําของผู้กระทําผิดในคดีทางเพศสู่สาธารณชน
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น "แนวทางการป้องกันการกระทําผิดซ้ําของผู้กระทําผิดในคดีทางเพศ"
เมื่อวันศุกร์ที่ ๒๑ กรกฎาคม ๒๕๖๐ เวลา ๐๘.๓๐ น.
ณ อาคารรัฐสภา กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น "แนวทางการป้องกันการกระทําผิดซ้ําของผู้กระทําผิดในคดีทางเพศ"
ทั้งนี้ ออกอากาศผ่านทางรายการพลิกปมข่าว ในช่วงข่าวค่ํามิติใหม่ทั่วไทย
ในวันศุกร์ที่ ๒๑ กรกฎาคม ๒๕๖๐ เวลา ๑๙.๓๐ น. เป็นต้นไป
ทางสถานีโทรทัศน์ไทยพีบีเอส